Nasvytalių ąžuolas
55°30′11″š. pl. 21°52′02″r. ilg.﻿ / ﻿55.503173°š. pl. 21.867328°r. ilg.﻿ / 55.503173; 21.867328 Nasvytalių ąžuolas – botaninis gamtos paveldo objektas, esantis Šilalės rajono savivaldybėje. Tai saugomas išskirtinis ąžuolas, augantis Kvėdarnos seniūnijoje, Nasvytalių kaime, 4 km į vakarus nuo kelio  4207  Žemaičių Naumiestis–Teneniai–Pajūralis , pasukus pusiaukelėje tarp Tenenių ir Pajūralio. Ąžuolas auga senosiose kaimo kapinėse, šalia žvyrkelio. Medis gyvybingas, tvirtas, jo kamiene apie 3 m aukštyje atsivėrusi drevė. Laja aukšta, reta. Nedidelių kapinių plotelis aptvertas, apaugęs medžiais, yra keli antkapiai ir kryžiai. Nasvytalių ąžuolas paskelbtas saugomu Šilalės rajono Liaudies deputatų tarybos vykdomojo komiteto 1989 m. Pagrindiniai duomenys: Medžio rūšis – paprastasis ąžuolas (Quercus robur L.) Kamieno apimtis 1,3 m aukštyje – 5,60 m Medžio aukštis – 20,0 m Lajos aukštis – 16 m Lajos plotis – 35 m